ลบข้อมูลและไฟล์ กำจัดแล็ปท็อป
แน่นอนว่าทิ้งแล็ปท็อปไปแล้ว จะเสียข้อมูลในฮาร์ดไดรฟ์ไปตลอดกาล เพราะงั้นต้อง backup เก็บไว้แต่เนิ่นๆ หาเวลาสัก 1 - 2 ชั่วโมง เช็คข้อมูลทั้งหมดในคอม ว่าไฟล์ไหนสำคัญ ต้องเก็บไว้บ้าง ต่อไปนี้คือวิธีการต่างๆ ในการ backup ข้อมูล  ซื้อ external hard drive มา copy ข้อมูลไว้ ใช้เสียบพอร์ท USB ของคอม แล้ว copy ไฟล์ที่ต้องการได้เลย ถ้าจะโหลดใส่คอมเครื่องใหม่ ก็แค่เสียบ external hard drive นี้ แล้วเซฟไฟล์ลงคอมใหม่ได้เลย backup ไฟล์ไว้ในเว็บเก็บข้อมูล อย่าง Google Drive, iCloud หรือ Dropbox เว็บพวกนี้จะมีพื้นที่เก็บข้อมูลออนไลน์ จุไฟล์ได้ค่อนข้างเยอะ ใช้เก็บไฟล์สำคัญได้ แต่บางเว็บก็จะมีค่าบริการเพิ่มเติม ถ้าอยากได้พื้นที่ backup ไฟล์เยอะๆ โปรแกรมคอมส่วนใหญ่ โดยเฉพาะแบบเสียเงิน จะจำกัดว่า 1 บัญชี ติดตั้งและใช้งานโปรแกรมได้ตามจำนวนเครื่องที่กำหนด ให้ลองเช็ค Microsoft Office, iTunes, Adobe Creative Suite และโปรแกรมอื่นๆ แนวนี้ แล้ว deauthorize หรือยกเลิกการอนุญาตสิทธิ์ในแล็ปท็อปเครื่องเก่าก่อนกำจัด  ถ้าจะ deauthorize คอมใน iTunes ให้คลิก “Account” ในแถบด้านบน แล้วเลือก “Deauthorize This Computer” ถ้าใช้ Adobe products จะมีให้ deauthorize คอมโดยเลือก “Help”, “Deactivate” และ “Deactivate Permanently” โปรแกรมอื่นๆ ก็จะมีวิธี deauthorize แตกต่างกันไป ให้ลองหาข้อมูลเพิ่มเติมในเน็ตดู ถ้าไม่แน่ใจว่าต้อง deauthorize โปรแกรมนั้นๆ ยังไง ถึงจะล้างข้อมูลจากฮาร์ดไดรฟ์แล้ว ก็ต้องปลอดภัยไว้ก่อน โดยเฉพาะพวกเอกสารทางการเงิน ภาษี หรือรูปลับๆ ที่เก็บไว้ในคอม ลองหาโปรแกรมสำหรับลบไฟล์ถาวรมาใช้ดู แค่โยนไฟล์เข้าถังขยะ หรือ recycling bin นั้นไม่พอ เพราะคนเก่งๆ คอมสามารถกู้ไฟล์ที่คุณลบแล้วกลับมาได้  ถ้าใช้ Windows ให้ทำลายไฟล์ลับด้วยโปรแกรมอย่าง CCleaner, Eraser หรือ File Shredder ถ้าใครใช้ Mac ส่วนใหญ่จะมีฟังก์ชั่นนี้ติดมาอยู่แล้ว แค่โยนไฟล์ที่จะลบใส่ถังขยะ (trash can) กดปุ่ม command ค้างไว้ แล้วคลิกไอคอนถังขยะ จากนั้นเลือก “Empty Trash Securely” เท่านี้ก็ทำลายไฟล์ในถังขยะไม่มีเหลือ ถ้าใช้เบราว์เซอร์หลักในแล็ปท็อปไปนานๆ แน่นอนว่ามีการเซฟข้อมูลส่วนตัว รหัสผ่าน และข้อมูลทางการเงินไว้เต็มไปหมด ต้องลบข้อมูลพวกนี้ไปจากคอมไม่ให้เหลือ ก่อนจะกำจัดคอมไป ต่อไปนี้คือวิธีลบประวัติการท่องเว็บในเบราว์เซอร์ยอดนิยม  ถ้าใช้ Safari ให้คลิก tab “Safari” มุมซ้ายบนของหน้าจอ แล้วเลือก “Clear History” อย่าลืมเลือก “all history” แล้วคลิกปุ่ม “Clear History” มุมล่างของหน้าต่างที่โผล่มา ถ้าใช้ Google Chrome, Internet Explorer, Microsoft Edge หรือ Mozilla Firefox ให้ลบประวัติการท่องเว็บโดยกด Ctrl+Shift+Del อย่าลืมติ๊กทุกช่องในหน้าต่างที่โผล่มา รวมถึงเลือก time frame หรือช่วงเวลาเป็น everything คือลบทุกอย่าง สุดท้ายคลิกปุ่ม delete ที่มุมล่าง เพื่อลบข้อมูลการท่องเว็บได้เลย ก็เหมือนเบราว์เซอร์ โปรแกรมต่างๆ ในคอมจะมีการเก็บข้อมูลส่วนตัวไว้ เพื่อไม่ให้คุณต้องมานั่งพิมพ์ใหม่ซ้ำๆ ทุกครั้งที่ใช้งาน ให้เช็คแล้วลบโปรแกรมที่เก็บข้อมูลส่วนตัว หรือถอนการติดตั้งทุกอย่างเลยจะปลอดภัยสุด  โปรแกรมอย่าง Microsoft Word หรือ Excel บางทีก็เซฟชื่อ-นามสกุล และที่อยู่ของคุณไว้ ซึ่งถ้าแล็ปท็อปเปลี่ยนมือไป แล้วมีข้อมูลพวกนี้ติดไปด้วย ถือว่าอันตรายมาก ถ้าติดตั้งโปรแกรมที่ซื้อของได้ไว้ เช่น Steam จะมีการเซฟหมายเลขบัตรเครดิตไว้ ต้องระวัง พอแน่ใจว่าเซฟทุกอย่างที่จะเก็บไว้ และลบทุกอย่างที่ไม่ต้องการจากแล็ปท็อปแล้ว ให้ทำ system reset คือรีเซ็ตระบบกลับค่าโรงงาน เพื่อไม่ให้เหลือข้อมูลใดๆ ในฮาร์ดไดรฟ์ ขั้นตอนการทำ factory reset และล้างข้อมูลทั้งหมดในฮาร์ดไดรฟ์อาจจะยุ่งยากสักหน่อย ต้องศึกษาขั้นตอนโดยละเอียดซะก่อน ถ้าจะทิ้งคอมเพราะเจ๊ง เปิดไม่ติดแล้ว ข้อเสียคือเช็คไม่ได้ว่ามีอะไรอยู่ในฮาร์ดไดรฟ์บ้าง แบบนี้ให้ถอดฮาร์ดไดรฟ์จากคอมไปเลย ต่อไปนี้คือ 2 - 3 วิธีในการถอดหรือทำลายฮาร์ดไดรฟ์ของคอมแบบต่างๆ  ถ้าเป็นแล็ปท็อปรุ่นเก่า จะมีฮาร์ดไดรฟ์ที่เลื่อนออกมาจากพอร์ทที่ด้านข้างได้ง่ายๆ อาจจะต้องเปิดสวิตช์ที่ล็อคไว้ซะก่อน แต่จะจับยึดฮาร์ดไดรฟ์ไว้แล้วดึงออกมาได้ง่ายๆ  บางทีฮาร์ดไดรฟ์ก็ซ่อนอยู่หลังแผงพลาสติกที่ด้านหลังของแล็ปท็อป ให้มองหาพลาสติกแผ่นยาวๆ ฝั่งที่เปิดแล็ปท็อปออกมาได้ ปกติจะมีสกรูยึดไว้ ให้ไขสกรูที่ยึดแผงนี้หรือฮาร์ดไดรฟ์ออก  ถ้าไม่รู้ว่าต้องถอดฮาร์ดไดรฟ์จากคอมยังไง ให้อ่านคู่มือที่ติดมากับคอม หรือเข้าเว็บ official ของยี่ห้อคอมที่ใช้ แล้วค้นหาวิธีการโดยระบุรุ่นแล็ปท็อปของคุณ ถ้าจะเก็บไฟล์ข้างในฮาร์ดไดรฟ์ไว้ ให้เก็บฮาร์ดไดรฟ์ที่ถอดออกมาแล้ว ในซองป้องกันไฟฟ้าสถิต ถ้าเอาไปร้านรับซ่อมคอม ช่างน่าจะช่วยกู้ข้อมูลให้ได้ ถ้าไม่ได้จะใช้ข้อมูลในฮาร์ดไดรฟ์แล้ว ให้ใช้สว่านไฟฟ้าเจาะทำลายไดรฟ์หลายๆ ครั้ง หลายๆ จุด เพื่อให้แน่ใจว่าไดรฟ์จะเสียหายจนใครเอาไปใช้งานต่อไม่ได้ แล้วค่อยทิ้งไดรฟ์ไปพร้อมกับเครื่องแล็ปท็อป ถึงแล็ปท็อปเก่าจะค่อนข้างอืด หรือเหมือนจะไม่ค่อยทำงานได้ดั่งใจ ก็อาจจะมีใครอยากซื้อไปทำอะไรก็ได้ ลองลงขายแล็ปท็อปเก่าในเน็ตดู หรือถามคนใกล้ตัว ไปจนถึงเพื่อนของเพื่อนก่อนก็ได้ แต่อย่าลืมบอกเขาด้วยว่าเครื่องคุณมีปัญหาตรงไหน รวมถึงสเปคคอมโดยละเอียด เขาจะได้ตัดสินใจถูก บางคนก็ซื้อแล็ปท็อปเก่าเพราะอยากได้อะไหล่ กรณีนี้เขาจะไม่สนใจว่าแล็ปท็อปจะใช้งานได้หรือเปล่า ขอแค่ชิ้นส่วนต่างๆ ข้างในยังสภาพดีก็พอ ร้านขายคอมและอุปกรณ์อิเล็กทรอนิกส์ต่างๆ มักออกโปรโมชั่นให้เอาคอมหรือแล็ปท็อปเครื่องเก่าไปเทิร์นเป็นส่วนลดในการซื้อเครื่องใหม่ ยังไงลองอ่านรายละเอียดเพิ่มเติมในเน็ตดู หรือสอบถามค่ายเน็ต ค่ายคอมที่ใช้โดยตรง ว่าช่วงนี้มีโปรที่น่าสนใจหรือเปล่า และส่วนต่างที่คุณต้องจ่ายคือเท่าไหร่  อย่างในอเมริกาเอง ร้าน Best Buy, Apple และ Amazon ก็ให้คนเอาเครื่องเก่าไปเทิร์นเครื่องใหม่ได้เช่นกัน จุดสำคัญคืออย่าลืมเปรียบเทียบส่วนต่าง และช่องทางการชำระเงินต่างๆ ให้ดีหลายๆ โปร หลายๆ ที่ เพื่อให้เทิร์นแล็ปท็อปได้คุ้มค่าที่สุด ถ้าต่างประเทศจะมีร้านใหญ่ๆ ที่มีสาขาตามห้าง แต่ของไทยจะเป็นร้านคอมทั่วไปแทน ถ้าแล็ปท็อปยังใช้งานได้อยู่ ก็บริจาคให้ครอบครัวหรือผู้ที่ต้องการได้ ลองค้นในเน็ตดูว่ามีมูลนิธิหรือสถานศึกษาไหนต้องการแล็ปท็อปมือสองบ้าง เขาจะมีรายละเอียดบอกให้สอบถามได้ โครงการคอมพิวเตอร์เพื่อน้อง มูลนิธิกระจกเงา ก็เป็นหนึ่งในองค์กรที่รับบริจาคคอมพิวเตอร์มือสอง นอกจากนี้ยังมีอีกหลายที่ ลองค้นหาเพิ่มเติมในเน็ตและลองสอบถามรายละเอียดดู นอกจากขายอะไหล่ ขายร้านคอม ร้านรับซื้อของเก่าแล้ว แนะนำให้กำจัดคอมในจุดที่รับรีไซเคิลคอมและอุปกรณ์อิเล็กทรอนิกส์ เพราะเก่าไปจะมีสารหรือวัสดุที่เป็นพิษได้ เช่น สารตะกั่ว สารปรอท หรือแคดเมียม ถือเป็นขยะอันตรายถ้าทิ้งไม่ถูกที่ถูกวิธี หลายที่ทั่วโลกเลยมีศูนย์หรือโรงรีไซเคิลอุปกรณ์อิเล็กทรอนิกส์โดยเฉพาะ ให้ค้นหารายละเอียดเพิ่มเติมในเน็ตดู จุดรีไซเคิลที่ว่า ต้องให้คุณเป็นคนเอาอุปกรณ์อิเล็กทรอนิกส์ไปทิ้งเอง ง่ายที่สุดคือร้านรับซื้อของเก่า แต่ต้องแน่ใจว่าไม่เหลือข้อมูลสำคัญหรือเป็นความลับในเครื่องแล้ว ยังไงลองสอบถามในโลกออนไลน์ดู ว่ามีจุดรีไซเคิลแถวบ้านคุณไหม ถ้าไม่มีวิธีอื่นแล้วจริงๆ ก็คงต้องทิ้งแล็ปท็อปเก่าไปตามเรื่องตามราว โดยใส่ถุงดำหรือถังขยะอะไรก็ว่าไป แต่วิธีนี้ก็ออกจะไม่ค่อยดีต่อสิ่งแวดล้อมเท่าไหร่ ควรทำต่อเมื่อหมดหนทางจะกำจัดแล้วจริงๆ อย่างหลายรัฐในอเมริกาเองก็ผ่านกฎหมายบังคับให้กำจัดอุปกรณ์อิเล็กทรอนิกส์แบบถูกวิธีด้วยการรีไซเคิลเท่านั้น เรื่องแบบนี้จริงๆ แล้วต้องศึกษาข้อมูลเพิ่มเติมตามถิ่นที่อยู่ของคุณ ว่าจะใช้วิธีไหนกำจัดแล็ปท็อปเก่าได้ดีที่สุด
backup ข้อมูลที่จะเก็บไว้. ยกเลิกการอนุญาตสิทธิ์ (deauthorize) โปรแกรมที่ลงทะเบียนไว้. กำจัดไฟล์ที่เป็นความลับ. ลบประวัติการท่องเว็บ. ถอนการติดตั้งโปรแกรมทั้งหมด. รีเซ็ตคอมแล้วฟอร์แมตฮาร์ดไดรฟ์. ถอดหรือทำลายฮาร์ดไดรฟ์ ถ้าใช้คอมไม่ได้แล้ว. ขายคอม. เอาไปเทิร์นหรือแลกบัตรของขวัญ. บริจาคแล็ปท็อปเก่า. เอาไปรีไซเคิล. ทิ้งไปตามเรื่อง.
https://www.wikihow.com/Dispose-of-Old-Laptops https://www.wikihow.com/Dispose-of-Old-Laptops
Removing Your Data and Files Getting Rid of the Laptop